**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/59104-3/2026

Napirend sorszáma:

**ELŐTERJESZTÉS**

**Hévíz Város Önkormányzat Képviselő-testületének**

**2026. február 12-i rendkívüli nyilvános ülésére**

**Tárgy:** Hévíz Város Önkormányzat 2026. évi költségvetéséről rendelet-alkotás

**Az előterjesztő:** Naszádos Péter polgármester

**Készítette:**  Szintén László közgazdasági osztályvezető

**Megtárgyalta:** Pénzügyi, Városfejlesztési és Ügyrendi Bizottság,

Oktatási, Sport és Szociális Bizottság,

Turizmus, Kultúra és Civilek Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

Hévíz Város polgármestere

**1.**

**Tárgy és tényállás ismertetése**

Tisztelt Képviselő-testület!

# Az államháztartásról szóló 2011. évi CXCV. törvény 24. § (3) bekezdés alapján a költségvetési rendelet-tervezet előkészítése a jegyző hatásköre, amelyet a polgármester nyújt be a képviselő-testületnek minden év február 15-ig. Magyarország 2026. évi központi költségvetésének megalapozásáról szóló 2025. évi LXIX. törvény alapán (a továbbiakban: Kvtv.) a költségvetés meghatározó sarokszámai ismertek, azok beterjeszthetőek. A költségvetési rendelet megalkotásához az állami támogatások -belső ellenőrre is leegyeztetett, a Magyar Államkincstár által kiközölt pontos kimutatása is rendelkezésre áll, amely alapján pontosan lehet vele tervezni.

# A költségvetés előterjesztésekor a képviselő-testület részére tájékoztatásul a következő mérlegeket és kimutatásokat kell - szöveges indokolással együtt - bemutatni:

*a)* a helyi önkormányzat költségvetési mérlegét közgazdasági tagolásban, előirányzat felhasználási tervét,

*b)* a többéves kihatással járó döntések számszerűsítését évenkénti bontásban és összesítve,

*c)* a közvetett támogatásokat - így különösen adóelengedéseket, adókedvezményeket - tartalmazó kimutatást, és

*d)* a költségvetési évet követő három év tervezett bevételi előirányzatainak és kiadási előirányzatainak keretszámait főbb csoportokban.

Az államháztartásról szóló 2011. évi CXCV. törvény (továbbiakban Áht.) 6. § (1) bekezdése szerint a tervezés a bevételeket és kiadásokat közgazdasági, adminisztratív és a kormányzati funkciók szerinti funkcionális osztályozás szerint kell nyilvántartani és bemutatni. Az Áht. 23. § (2) bekezdése szerint a költségvetési rendeletben be kell mutatni a költségvetési bevételi és kiadási előirányzatokat kötelező feladatok, önként vállalt feladatok, valamint állami (államigazgatási) feladatok szerinti bontásban.

A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 10. § (3) bekezdése szerint az önkormányzat – a törvényben meghatározott esetekben - az állammal kötött külön megállapodás alapján elláthat állami feladatokat. Önkormányzatunk ilyen megállapodással nem rendelkezik, így ebben az értelemben állami feladatot nem lát el.

Az Mötv. 13. § (1) bekezdése határozza meg a helyi közügyek, valamint a helyben biztosítható közfeladatok körében ellátandó helyi önkormányzati feladatokat, ún. kötelezően ellátandó feladatokat. A törvény a kötelező feladatellátás mértékét, arányait nem szabályozza, azokra állami támogatást biztosít mutatószámok alapján, valamint kiegészítő támogatások formájában. A kötelező és önként vállalt feladatok ellátását a kapcsolódó állami támogatások nem fedezik, azon felüli forrásról a képviselő-testület dönthet, saját bevételeiből (elsősorban közhatalmi, valamint működési bevételeiből, az egyéb államháztartáson belüli támogatási bevételekből és az államháztartáson kívülről történő pénzeszköz átvételekből) származó összegekkel biztosíthatja. (11. melléklet)

A 2025. évihez hasonló költségvetési tervezés valósult meg, és elmondható, hogy feladat-ellátási Hévíz Város Önkormányzat az említett jogszabályban meghatározott feladatokon túl továbbra is felvállal több önként vállalt feladatot is a városi turizmus vonzóbbá tétele, illetve a helyi lakosság érdekében. Többek között például:

* Szociális bennlakásos ellátási forma, melynek ellátása továbbra is két telephelyen történik és fenntartása nem költséghatékony;
* Muzeális gyűjtemény tevékenység;
* HÉVÜZ Hévíz Városüzemeltetési Kft. által üzemeltetett Fontana Filmszínház.
* Hévízi Tourinform Iroda és város-turisztikai marketing.
* Televíziós műsorszolgáltatás.
* Sporttámogatás.
* A 2025. évben jelentősen erősödött a kulturális programok, fesztiválok szervezésének volumene, amely a 2026. évben tovább bővül.
* Civil szervezetek és egyházak támogatása.

A fenti tételek önként vállalt feladatok, állami finanszírozás nincs, (szociális területen korlátozottan elérhető), így a saját bevétel terhére mintegy 589.000.000 Ft-os előirányzattal kerültek tervezésre a 2026. évi költségvetésben.

A költségracionalizálás fontos eleme az ingatlanok energiahatékony felújítása, új funkciók keresése, valamint a több telephelyen ellátott feladatok összevonása- mint a szociális bennlakásos otthon két telephelyi működése szakmai, pénzügyi szempontból is nehezen fenntartható, továbbá a fenti felsorolásban szereplő önként vállalt feladatok feladat-szervezésének hatékonyságára is intézkedéseket kell tenni 2026-ban.

A munkaerő, ezen belül a fizikai munkaerő megtartása és betöltése egyre nagyobb kihívások elé állítja az intézményeinket, de költségvetési oldalról is évről-évre egyre nagyobb forrást igényel.

Személyi juttatások előirányzata (módosított tényleges):

2019. évben 936.854.000 Ft, létszámkeret 234,5 fő

2022. évben 897.947.000 Ft, létszámkeret 163,5 fő

2023. évben 987.156.000 Ft, létszámkeret 148,5 fő

2024. évben 1.070.814.000 Ft, létszámkeret 155 fő

2025. évben 1.331.492.000 Ft, létszámkeret 159 fő

2026. évben 1.541.334.000 Ft, létszámkeret 162 fő

A bérek növekedése a létszámkeret csökkenése ellenére jelentős, amelyet a 2022-2025 évek közötti jelentős infláció idézett elő, továbbá az, hogy az önkormányzat intézményeiben 2020 előtt az átlagbérek jóval alacsonybak voltak a versenyszféra átalgánál, és akut elvándorlás és munkaerőhiányt kellett megfékezni a bérszínvonal emelésével.

A jelentős intézményi átszervezés (amely az önkormányzati cégeket struktúráját nem érintette), racionalizálás és létszámcsökkentés mellett, térítés díjak emelésével azok az önköltségi ellátási díjak közelébe kerültek. Az önkormányzati adóbevételek növelésével lehetet volna tartalékot képezni a saját erős beruházásokra, egyéb önkormányzati önként vállat feladatokra, azonban ezen többletet az elmúlt években szisztematikusan elvonja a kormányzat, 2025. évben ez már 333.319.000 Ft volt, míg 2026. évben csak a szolidaritási hozzájárulás 279.556.000 Ft, az iparűzési adótöbblet elvonásának összege még nem ismert.

Az adósságot keletkeztető ügyletekkel kapcsolatos jogszabályok több szempontból is változtak, szigorodtak. A Magyarország gazdasági stabilitásáról szóló 2011. évi CXCIV. törvény (továbbiakban: stabilitási törvény) 8. § (2) bekezdése sorolja fel az adósságot keletkeztető ügyleteket, amelynek mértékét minden évben külön határozatban szükséges elfogadni.

**Bevételek**

**2026. évi bevételi** előirányzatok összege 4.754.904.000 Ft, az előző évben 4.702.173.000 Ft volt, 52.731.000 Ft-tal növekedett. Ezen belül látható, hogy a költségvetési- adóbevételek arányaiban is nőttek, a finanszírozási bevételek – maradvány- azonban jelentősen csökkent. Ezt a tendenciát az foglalkoztatotti státuszok bővítése, a bérszínvonal emelése, a kormányzati elvonások és az önként vállalt feladatok felfuttatása okozzák.

***Költségvetési bevételek*** tervezett összege 3.830.094.000 Ft, az előző évben 3.121.352.000 Ft (18,5%-os növekedés az előző évhez képest), mely a működési és a felhalmozási bevételek tervezett együttes összege.

A **finanszírozási bevételek** tervezett összege 924.810.000 Ft, az előző évben 1.580.821.000 Ft volt. (előző évi maradványok, EU-s támogatási maradványok vannak itt kimutatva, jelentős 41,5%-os csökkenés)

Az **állami támogatásként** tervezhető összeget (663.223.000 Ft) a Kvtv. határozza meg. A Kvtv. 2. számú melléklete tartalmazza a helyi önkormányzatok általános működésének és ágazati feladatainak támogatására megállapított támogatási fajtákat és mértékeket. Jelen költségvetési rendelet-tervezet készítésekor már rendelkezésre áll a 2026. évi állami támogatás forintosított összege, ennek összege az előző évhez képest emelkedett, de az előzőleg ismertetett szolidaritási hozzájárulásának elvonása nagyobb mértékben növekszik.

A **működési bevételek** (701.942.000 Ft)között meghatározó a térítési díjak, amelynek mértékét az előző évek adataihoz igazítottuk. A 2025. évi 4,4%-os inflációs adat ismeretében és az előző évi 3,7%-os inflációval együtt véve legalább 8,1%-os térítési díj emelése lesz indokolt, amelynek a költségvetési kihatása részben 2026-ban lesz pozitív, teljes mértékben azonban a 2027. évi költségvetést segíti. Előreláthatólag 2026 évben az infláció növekedni fog, ezért összeségében megfontolandó egy egységes 10%-os térítési díj emelése 2026. július 1-i hatállyal.

**Egyéb működési célú támogatások** bevételei államháztartáson belülről (4. melléklet): 2026. évi tervezett összege 83.894.000 Ft. Itt jelenik meg a DIMOP pályázati támogatás működési része, továbbá az országgyűlési választás támogatása, egyéb támogatások

Államháztartáson kívülről átvett pénzeszköz előirányzatát a *Gróf I. Festetics György Művelődési Központ* által üzemeltetett Árpádházi templom adománydobozába látogatók által juttatott – az elmúlt évek teljesülése alapján tervezett - összeg teszi ki.

**Közhatalmi bevétel** (3. melléklet) tervezett összege az Önkormányzat költségvetésében jelenik meg, mely 2.110.000.000 Ft, az előző évben 1.913.500.000 Ft, az előző évi eredeti előirányzathoz képest 10%-os növekedést irányoz elő.

**Kiadások**

**2026. évre tervezett kiadási** előirányzatok összege – azonosan a bevételi előirányzattal – **4.754.904.000 Ft.**

***Költségvetési kiadások*** előirányzott összege 4.582.520.000 Ft.

**Működési pénzforgalmi kiadások** tervezett összege 3.966.726.000 Ft.

Az Önkormányzat esetében a működési kiadások feladatokra lebontott előirányzatai a 11. mellékletben láthatóak. Intézmények esetében kiemelt előirányzatokat kormányzati funkciók szerinti bontásban a 13. melléklet, illetve az ahhoz kapcsolódó, összefoglaló intézményi pénzügyi mérlegek (14-17. mellékletek) tartalmazzák a tervezett kiadások mértékét.

**Személyi juttatások** tervezett előirányzata 1.541.334.000 Ft, az előző évi 1.314.619.000 Ft, amely tartalmazza az intézményrendszerben dolgozók, 11%-os általános bérszínvonal emelését, továbbá ez elmúlt időszakban létrehozott 9 új státusz és az önkormányzatnál külsős megbízással foglalkoztatottakkal járó bértömeg növelését is.

A Statisztikai Hivatal adatai alapján a fogyasztói árak átlagosan 4,4 %-kal nőttek.

A kormány döntés értelmében a minimálbér 2026. január elsejével 11%-kal nőtt, bruttó 290 800 forintról 322.800 forintra, a garantált bérminimum pedig 7 százalékkal, bruttó 348 800 forintról 373.200 forintra növekedett.

A személyi kiadások között tervezésre kerültek valamennyi intézmény esetében a 2026. évi soros előrelépések, a dolgozókat megillető jubileumi jutalmak, valamint a felmentési illetmények.

2026. évben a korábbi évektől eltérően az intézmények a személyi juttatások kiemelt kiadási előirányzaton képzett maradványa a költségvetési rendeletben foglaltak szerint jutalomként nem fizethető ki. A Kttv. alapján a köztisztviselői cafetéria kötelező juttatás. A Kvtv. 62. § (4) bekezdése alapján az előirányzott cafetéria keret nettó 400 000 (bruttó 512 000) forint/fő/év, melyet szintén javasolt a polgármesteri hivatalban és az önkormányzatnál az egységes foglalkoztatási politika miatt a köztisztviselőkön kívüli a munkavállalók részére is biztosítani. Az intézményeknél a nem Kttv. alapján foglalkoztatottak részére is adható cafetéria juttatás, melynek 2026. évben betervezett összege nettó 200 000 (bruttó 256 000) forint/fő/év.

**Munkaadót terhelő járulékok és szociális hozzájárulás** tervezett összege 215.010.000 Ft, melyet elsősorban a szociális hozzájárulási adóról szóló 2018. évi LII. törvény szerint 13 %-os SZOCHO képez.

**Dologi kiadások** tervezett előirányzata 1.496.705.000 Ft, ez az előző évinél kevesebb. (1.693.797.000 Ft volt 2025. évben az eredeti előirányzat) A sort az önkormányzat és intézményei általános működési feladatain túl beruházások, uniós támogatások dologi kiadási tételei növelik, immáron csökkenő mértékben.

Ezen a soron jelenik meg Keszthely és Alsópáhok részére az 1991. évben kötött szerződés alapján évente fizetendő összeg (54.310.000 Ft).

**Működési célú támogatások** 2026. évben az államháztartáson belülre átadott támogatás előirányzat 3.845.000 Ft.

Az államháztartáson kívülre átadott támogatás előirányzata **416.745.000 Ft,** (előző évi eredeti előirányzata 129.383.000 Ft). Az előirányzat támogatott szervezetenkénti bontását az 6. melléklet tartalmazza.

**A tartalék** tervezett összege ***55.335.000 Ft*** (előző ében 265.403.000 Ft). (8. melléklet)

**Felhalmozási pénzforgalmi kiadások**összege 568.636.000 Ft (előző évi 875.275.000 Ft):

* Ebből a beruházások tervezett összege 517.568.000 Ft (az előző évi 666.361.000 Ft).
* Ebből a felújítások tervezett összege pedig 35.971.000 Ft (előző évi 17.780.000 Ft).

A beruházások között betervezésre kerültek az önkormányzat és intézményei zavartalan működése érdekében informatikai eszközök, gépek, berendezések beszerzése, valamint több szempontból is kiemelkedő jelentőségű beruházások, melyek az előző években kezdődtek meg a pályázatok benyújtásával, közbeszerzések lefolytatásával, szerződések megkötésével, illetve kivitelezések megkezdésével.

A felhalmozási kiadások részletes - intézményenkénti és felhalmozási célonkénti - tervezését az 7. melléklet tartalmazza.

**Finanszírozási célú kiadás:**

A Magyar Államkincstár nettó finanszírozás keretében 2025. évben kiutalta a 2026. évi állami támogatás előlegét. A 2026. évi költségvetésben a megelőlegezést vissza kell vezetni 22.660.000 Ft-ot.

A hosszú lejáratú fejlesztési hitel részleteit a 20. melléklet tartalmazza. A hitelállomány fennmaradó összege 299.447.000 Ft, az utána fizetendő éves kamat várhatóan 24.058.000 Ft-ra csökken. A várható éves kamat és törlesztés mértéke 149.724.000 Ft. A beruházási hitel lejárata 2027. december 6.

**Létszám**

Az Önkormányzat és intézményei létszámkerete előző évhez képest 157 főről 162 főre növekedett. A létszám bővülését az önkormányzatnál egy fő, a GAMESZ és a Teréz Anya Szociális Intézménynél 2-2 fő jelenti.

A létszámok nagyságát és összetételét az 19. melléklet részletesen tartalmazza.

**Közvetett támogatások**

Az Áht. 24. § (4) bekezdés c) pontja írja elő a költségvetés előkészítésekor a képviselő-testület részére tájékoztatásként a közvetetett támogatásokat tartalmazó kimutatást. A közvetett támogatások 2026. évre tervezett összege 245.849.000 Ft (előző évi 218.297.000 Ft), mely összeget az adóelengedéseken és az adókedvezményeken túl a Teréz Anya Integrált Szociális Intézmény méltányossági okból biztosított támogatásai teszik ki.

A közvetett támogatások nyújtásának jogcímenként részletezett összegét a 22. számú melléklet tartalmazza.

**Rendelet részletes indokolás**

1. **§**

A költségvetés szerkezetét határozza meg és személyi hatályát állapítja meg.

1. **§**

Az Áht. előírásainak megfelelően meghatározza a költségvetés címrendjét.

**3 - 5. §**

Rögzíti az Önkormányzat bevételi és kiadási fő összegeit, kiemelt előirányzatait a megfelelő hivatkozási helyek, mellékletek megjelölésével.

**6 - 9. §**

Az önkormányzat költségvetési szerveinek bevételi és kiadási főösszegét rögzíti.

**10. §**

A költségvetési szervek 2026. január 1-ei létszámkeretét állapítja meg.

**11. §**

A rendelet szabályozza a költségvetési szerveknél foglalkoztatottak cafetéria összegét.

**12 §**

A rendelet szabályozza a költségvetési szerveknél foglalkoztatottak saját gépjárművel történő munkába járásának költségtérítését.

**13. §**

A több éves kihatással járó kötelezettségeket állapítja meg.

**14. §**

A költségvetési maradvány feletti jogokat és a felhasználás módját szabályozza.

**15. §**

Rögzíti a költségvetés végrehajtásának szabályait.

**16 – 19. §**

Meghatározza a költségvetési szervek gazdálkodására vonatkozó szabályokat.

**20. §**

Megállapítja a Polgármester hatáskörét.

**21. §**

Rögzíti, hogy tárgy évben mely banknál vezetett számlákon bonyolódhat  
 pénzforgalom.

**22. §**

Rögzíti a készpénzben történő pénzforgalom szabályozását.

**23 – 24. §**

A követelések, kintlévőségek nyomon követéséről és arról való lemondás  
 lehetőségeit taglalja.

**25 . §**

Az egyes eljárások sajátos szabályait állapítja meg.

**26. §**

Vegyes rendelkezéseket állapít meg.

**27. §**

Hatályba lépést állapít meg

Tisztelt Képviselő-testület!

Az előterjesztésben részletesen bemutatott számok és adatok továbbra is követik az állami támogatás-elvonás politika változását, valamint az elmúlt évek energetikai- turisztikai gazdaságát hátrányosan érintő hatásokra figyelemmel készült, mivel azokkal tartósan közép-hosszú távon is számolni kell.

Stratégiai céllá vált, hogy az önkormányzati feladatellátása az ellátási színvonal csökkentése nélkül finanszírozható legyen, és a kormányzati és Európai Uniós támogatások elapadása miatt elsődleges lesz az önerős beruházások megvalósítása. 2026. évben meg kell vizsgálni az önkormányzat által önként vállalt feladatok fenntarthatóságát, ezen belül az önkormányzati tulajdonú/résztulajdonú cégek, jelentős támogatásban részesülő egyesületek működését.

A beterjesztett 2026. évi költségvetés a kiegyensúlyozott működés feltételeit megteremti, azonban a 2027. évi költségvetés megalapozásához már nem biztosít megfelelő tartalékot.

Kérem a tisztelt Képviselő-testületet, hogy a – költségvetési rendelet-tervezet megismerése és megvitatása után – jelen előterjesztéssel benyújtott költségvetési rendeletet szíveskedjen elfogadni.

A költségvetési rendelet minősített többségi szavazattal fogadható el.

**Adósságot keletkeztető ügyletek**

Az államháztartásról szóló 2011. évi CXCV. törvény 29/A §-a szabályozza, hogy az önkormányzat a költségvetési rendelet elfogadásáig, határozatban állapítja meg a saját bevételeinek és az adósságot keletkeztető ügyleteiből eredő fizetési kötelezettséget a költségvetési évet követő három évre várható összegét.

Magyarország gazdasági stabilitásáról szóló 2011. évi CXCIV. törvény 45. § (1) bekezdése a) pontja felhatalmazása alapján kiadott jogszabályban leírtak szerint meghatározza a saját bevételeinek, valamint az adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét. Az Önkormányzatnak ez évet és következő három évet terhelően nincs váltó, lízing, halasztott fizetési és kezességvállalásból eredő fizetési kötelezettsége. A határozati javaslat a jogszabály által előírt időszakra a saját bevételeket, valamint a hitelből eredő fizetési kötelezettséget tartalmazza.

**2.**

**Határozati javaslat**

1. Hévíz Város Önkormányzat Képviselő-testülete Hévíz Város Önkormányzat saját bevételeinek és az adósságot keletkeztető ügyleteiből eredő fizetési kötelezettségeinek a 2026. évi költségvetési évet követő három évre várható összegét az alábbiak szerint állapítja meg:

|  |  |  |  |  |  |
| --- | --- | --- | --- | --- | --- |
| Megnevezés | Sorszám | Tárgy év  2026. | Saját bevétel és adósságot keletkeztető ügyletből eredő fizetési kötelezettség a tárgyévet követő | | |
| 1. évben | 2. évben | 3. évben |
| 1 | 2 | 3 | 4 | 5 | 6 |
| Helyi adók | 1 | 2 110 000 000 | 2 110 000 000 | 2 110 000 000 | 2 110 000 000 |
| Tulajdonosi bevételek | 2 | 0 | 0 | 0 | 0 |
| Díjak, pótlékok, bírságok, települési adók | 3 | 12 000 000 | 12 000 000 | 12 000 000 | 12 000 000 |
| Immateriális javak, ingatlanok és egyéb tárgyi eszközök értékesítése | 4 |  |  |  |  |
| Részesedések értékesítése és részesedések megszűnéséhez kapcsolódó bevételek | 5 | 0 | 0 | 0 | 0 |
| Privatizációból származó bevételek | 6 |  |  |  |  |
| Garancia- és kezességvállalásból származó megtérülések | 7 |  |  |  |  |
| **Saját bevételek (01+... +07)** | 8 | **2 122 000 000** | **2 122 000 000** | **2 122 000 000** | **2 122 000 000** |
| **Saját bevételek (08. sor) 50%-a** | 9 | **1 061 000 000** | **1 061 000 000** | **1 061 000 000** | **1 061 000 000** |
| **Előző év(ek)ben keletkezett fizetési kötelezettség (11+...+17)** | 10 | **201 214 000** | **201 214 000** | **201 214 000** | **201 214 000** |
| Hitelből eredő fizetési kötelezettség | 11 | **201 214 000** | **201 214 000** | **201 214 000** | **201 214 000** |
| Kölcsönből eredő fizetési kötelezettség | 12 |  |  |  |  |
| Hitelviszonyt megtestesítő értékpapírból eredő fizetési kötelezettség | 13 |  |  |  |  |
| Adott váltóból eredő fizetési kötelezettség | 14 |  |  |  |  |
| Pénzügyi lízingből eredő fizetési kötelezettség | 15 |  |  |  |  |
| Halasztott fizetés, részletfizetési kötelezettsége | 16 |  |  |  |  |
| Szerződésben kikötött visszavásárlási kötelezettség | 17 |  |  |  |  |
| Kezesség- és garanciavállalásból eredő fizetési kötelezettség | 18 |  |  |  |  |
| **Tárgyévben keletkezett illetve keletkező, tárgyévet terhelő fizetési kötelezettség (19+...+25)** | 19 |  |  |  |  |
| Hitelből eredő fizetési kötelezettség | 20 |  |  |  |  |
| Kölcsönből eredő fizetési kötelezettség | 21 |  |  |  |  |
| Hitelviszonyt megtestesítő értékpapírból eredő fizetési kötelezettség | 22 |  |  |  |  |
| Adott váltóból eredő fizetési kötelezettség | 23 |  |  |  |  |
| Pénzügyi lízingből eredő fizetési kötelezettség | 24 |  |  |  |  |
| Halasztott fizetés, részletfizetési kötelezettsége | 25 |  |  |  |  |
| Szerződésben kikötött visszavásárlási kötelezettség | 26 |  |  |  |  |
| Kezesség- és garanciavállalásból eredő fizetési kötelezettség | 27 |  |  |  |  |
| **Fizetési kötelezettség összesen (10+19)** | 28 | **201 214 000** | **201 214 000** | **201 214 000** | **201 214 000** |
| **Fizetési kötelezettséggel csökkentett saját bevétel (9-28)** | 29 | **859 786 000** | **859 786 000** | **859 786 000** | **859 786 000** |

1. Az adósságot keletkeztető ügyletekben történő változás esetén újabb kimutatást szükséges készíteni tájékoztatás céljából.

Felelős: Naszádos Péter polgármester

Határidő: éves beszámolók

**3.**

**Előzetes hatásvizsgálat:**

A jogalkotásról szóló 2010. évi CXXX. Kvtv. 16. §-a alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz Város Önkormányzat2026. évi költségvetésről

Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell. Az előterjesztés szövegében minden esetben be kell mutatni különösen a rendelet társadalmi, gazdasági, költségvetési, környezeti, egészségi, adminisztratív terheket befolyásoló és egyéb hatásait, a rendelet megalkotásának szükségességét, a rendeletalkotás elmaradása esetén annak várható következményeit, valamint a rendelet alkalmazásához szükséges személyi, szervezeti, tárgyi és pénzügyi feltételeket.

**Költségvetési hatása:** A 2026. évi költségvetési rendelet megalkotásához kapcsolódó előzetes hatásvizsgálat során megállapítható, hogy az önkormányzatnak törvényben foglalt kötelezettsége az adott évre költségvetést alkotni az államháztartásról szóló 2011. évi CXCV. törvény 23 -24. §-ban kapott felhatalmazás alapján.

**Rendelet megalkotásának szükségessége**: A rendelet megalkotásának elmaradása esetén a költségvetésben meghatározott feladatok végrehajtása nem lehetséges. Amennyiben a költségvetési rendeletet a jogszabályban foglalt határidőig fogadja el a képviselő testület, úgy az államháztartásról szóló 2011. évi CXCV. törvény 108. §-a alapján az elemi költségvetésről az államháztartás információs rendszere keretében történő adatszolgáltatást sem tudja teljesíteni. Ha a helyi önkormányzat ezt az adatszolgáltatási kötelezettségét határidőig nem teljesíti, a helyi önkormányzatokért felelős miniszter a határidő utolsó napját követő hónaptól az információ szolgáltatásáig a nettó finanszírozás alapján a helyi önkormányzatot megillető összeg folyósítását felfüggeszti.

**A jogszabály alkalmazásához szükséges személyi, szervezeti, tárgyi és pénzügyi feltételek** a költségvetési rendelet esetében több szempontból is nehezen értelmezhetők. A költségvetés meghatározza a költségvetési szervek létszámkeretét, így a személyi erőforrások tekintetében konkrét rendelkezéseket tartalmaz, bizonyos befolyással bír a szervezeti struktúrára, az utóbbiról azonban nem a költségvetési rendelet keretei között dönt az önkormányzat. A tárgyi feltételek vizsgálata nem értelmezhető a rendelet megalkotása kapcsán, a pénzügyi feltételek vizsgálatára pedig azért nincs szükség, mivel a pénzügyi feltételeket maga a költségvetés határozza meg.

A költségvetési rendelet társadalmi, gazdasági, környezeti és egészségi hatása csupán közvetett, a társadalom és a gazdaság egy szűkebb körét, a város és vonzáskörzetéhez tartozó lakosságot érinti a benne foglalt feladatok és célok megvalósítása érdekében. A rendelkezésre álló előirányzatok befolyásolják a kötelezően ellátandó feladatok minőségét, az önként vállalt feladatok mennyiségét és azok színvonalát. A költségvetés az egyes ágazatok szakmai programjai, részkoncepciói alapján készül, mely elsősorban a kötelező feladatellátásból adódó feladatokat tartalmazza. Az adminisztratív terhek nem változnak.

**Egyeztetési kötelezettség:** Valamennyi, a költségvetésben érintett partnerrel, az önkormányzati tulajdonban, résztulajdonban lévő cégek vezetővel, a költségvetési szervek vezetőivel az előzetes egyeztetések megtörténtek.

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Szintén László | Közgazdasági osztályvezető / pénzügyi ellenőrzés |  |  |
| dr. Tüske Róbert | Jegyző / törvényességi felülvizsgálat |  |  |